
PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2016 M. LAPKRIČIO 24 D. SPRENDIMO NR. 1-398 „DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PAKEITIMO

[bookmark: registravimoDataIlga][bookmark: registravimoNr]2020 m. balandžio 28 d. Nr. TSP-155
Panevėžys


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Panevėžio miesto savivaldybės taryba n u s p r e n d ž i a:
[bookmark: bookmark2][bookmark: bookmark3]Pakeisti Vietinės rinkliavos už leidimo prekiauti ar teikti paslaugas viešosiose vietose išdavimą nuostatus, patvirtintus Panevėžio miesto savivaldybės tarybos 2016 m. lapkričio 24 d. sprendimu Nr. 1-398 „Dėl Vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“:
1. Papildyti 7.4 papunkčiu ir jį išdėstyti taip: 
„7.4. asmenys, vykdantys 6.7 papunktyje nurodytas veiklas. Ši lengvata taikoma skaičiuojant rinkliavą už 2020 metus.“.
2. Pripažinti netekusiu galios 8 punktą. 
3. Pakeisti IV skyrių ir jį išdėstyti taip:

„IV SKYRIUS
RINKLIAVOS MOKĖJIMO IR GRĄŽINIMO TVARKA
[bookmark: part_58211f772e3a4a5c908d37795fa1d917]
9. Vietinė rinkliava mokama prieš išduodant leidimą prekiauti ar teikti paslaugas viešojoje vietoje, pageidaujamam prekiauti (teikti paslaugas) laikotarpiui. 
10. Vietinė rinkliava mokama už leidimo išdavimą iki vienų metų.
11. Vietinė rinkliava mokama pervedant pinigus į Panevėžio miesto savivaldybės administracijos sąskaitas. Už rinkliavos rinkimą atsako asmenys, išduodantys leidimus prekiauti ar teikti paslaugas viešosiose vietose.
12. Sumokėta vietinė rinkliava arba jos dalis grąžinama, jei:
12.1. sumokėta daugiau, negu nurodyta Nuostatuose;
12.2. dėl priimtų ar pakeistų teisės aktų, įskaitant veiklos teisės aktais apribojimą ar uždraudimą, rinkliavos mokėtojas nebegali pasinaudoti išduoto leidimo prekiauti ar teikti paslaugas viešojoje vietoje suteiktomis teisėmis;
12.3. viešojoje vietoje, kurioje galioja leidimas prekiauti ar teikti paslaugas viešojoje vietoje, vykdomi remonto darbai ir rinkliavos mokėtojas nebegali pasinaudoti išduoto leidimo prekiauti ar teikti paslaugas suteiktomis teisėmis;
12.4. leidimas prekiauti ar teikti paslaugas viešojoje vietoje neišduodamas.
13. Vietinė rinkliava grąžinama pagal pateiktą Panevėžio miesto savivaldybės administracijai rinkliavos mokėtojo rašytinį prašymą, kuriame nurodoma rinkliavos grąžinimo priežastis. Rinkliava grąžinama už tiek dienų, kiek rinkliavos mokėtojas negalėjo pasinaudoti išduoto leidimo prekiauti ar teikti paslaugas viešojoje vietoje suteiktomis teisėmis, ne vėliau kaip per 30 kalendorinių dienų po rašytinio prašymo gavimo dienos, Savivaldybės administracijai nustačius, kad prašyme nurodyta rinkliavos grąžinimo priežastis atitinka vieną iš Nuostatų 12 punkte išvardytų atvejų.“.





Savivaldybės meras	Rytis Mykolas Račkauskas

